stanford-oval/wikipedia huggingface dataset:
Secret of Mana
Kehitys ja lokalisointi

Kehityksen alkuvaiheessa Square oli aikonut julkaista Secret of Manan ensimmäisenä pelinään Super Nintendon CD-lisälaitteelle. Vielä julkistamatonta SNES-CD:tä kehittävien Nintendon ja Sonyn yhteistyö kuitenkin päättyi, ja peli oli lopulta sovitettava konsolin jo olemassa olevalle kasettiformaatille. Seiken densetsu -sarjan luojana tunnettu Kōichi Ishii toimi pelin ohjaajana ja pääsuunnittelijana. Tuottaja Hiromichi Tanaka vastasi konsepti- ja järjestelmäsuunnittelusta. Pääohjelmoija oli Nasir Gebelli.
Japaninkielisen käsikirjoituksen käänsi englanniksi Ted Woolsey, jolle annettiin 30 päivää käännöksen työstämiseen. Suhteellisen kiireiseillä aikataululla pyrittiin siihen, että peli olisi ehditty julkaista hyvissä ajoin joulumarkkinoita varten. Woolsey kohtasi myös muita kääntämiseen liittyviä haasteita: Englanninkielinen teksti oli laadittava hyvin tiivistetyssä muodossa, jotta se olisi mahtunut Secret of Manan 16-megabittiselle pelikasetille. Koska alkuperäistä käsikirjoitusta muutettiin vielä senkin jälkeen, kun se oli annettu Woolseyn käännettäväksi, joutui hän usein myös muokkaamaan jo kääntämiään kohtia.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 86/100 (perustuu 6 arvosteluun)
Arvostelupisteet
Julkaisu: Pisteet
Edge: 9/10
Electronic Gaming Monthly: 8.75/10
Game Informer: 9.5/5
GamePro: 4.5/5
RPGFan: 90%
Thunderbolt: 8/10
Cubed³: 9/10
Mean Machines: 93%
Square Enixin helmikuussa 2004 julkaiseman tiedotteen mukaan Secret of Manaa on toimitettu maailmanlaajuisesti 1,83 miljoonaa kappaletta, josta 330 000 oli Japanin ulkopuolisilta alueilta.
Eri pelilehdet ja -sivustot ovat ottaneet pelin hyvin vastaan. Electronic Gaming Monthlyn mielestä Secret of Mana kuului viime aikojen vaikuttavimpiin roolipeleihin. Lehti kiitteli esimerkilliseksi luonnehtimaansa moninpeliä, vaikka juonta ja hahmojen automaattiohjausta se ei pitänyt erityisen hyvinä. GamePro kaipasi peliin pientä hienosäätöä mutta piti sitä joka tapauksessa yhtenä vuoden parhaimmista SNES-julkaisista ja erinomaisena vastineena pelaajan rahoille.
Arvion 90% antaneen RPGFanin mielestä Secret of Mana oli todellinen klassikko ja hyvä lisä Pohjois-Amerikassa julkaistuille Square-peleille. Englanninkielisen käännöksen katsottiin olevan hyvin laadittu, ja grafiikka ja äänenlaatu todettiin korkeatasoisiksi 16-bittiseltä peliltä. Thunderbolt ei pitänyt peliä klassikkona ja moitti latteaksi kuvaamaansa yksinpeliä ja vähäpätöisenä pitämäänsä tarinaa. Sivusto kuitenkin luokitteli Secret of Manan mainioksi peliksi perusteinaan RPGFaninkin arvostama moninpeli ja ikimuistoiseksi kutsuttu musiikki. Vastaavia kehuja antoi myös Cubed³, joka puolestaan kritisoi hahmojen litteitä spriteja ja tekoälyä.
Squaren historiaa käsittelevässä artikkelissaan GameSpot kutsui Secret of Manaa yhdeksi yhtiön SNESille kehittämistä mestariteoksista. Helmikuussa 2004 Secret of Mana lisättiin GameSpyn Hall of Fameen. GameSpy totesi pelin olevan "yksi konsolihistorian parhaimmista toimintaroolipeleistä" ja "ehkä aikaansa edellä". Vuoden 2006 alussa Famitsūn lukijat äänestivät Secret of Manan 97. kaikkien aikojen parhaaksi peliksi. GameFAQsin käyttäjiltä se sai sijalle 52 riittävän äänimäärän, kun taas IGN:n viimeisimmässä valinnassa sen sijoitus oli 79. Secret of Mana on päässyt 100 parhaan joukkoon aiemmissakin IGN:n äänestyksissä. Sivusto on pitänyt arvossa pelin musiikkia, moninpeliä ja hahmonkehitystä.
Soundtrack

Secret of Mana Original Soundtrack sisältää Secret of Manan 44 Hiroki Kikutan säveltämää musiikkikappaletta. Levy julkaistiin aluksi Japanissa vuonna 1993 Seiken densetsu 2 Original Sound Versionina (jap. 聖剣伝説２ リジナル・サウンド・ヴァージョン) ja seuraavana vuonna Yhdysvalloissa. Julkaisuissa ei ole muita eroja kuin eri kielillä olevat kappaleet ja toisenlaiset pakkaukset.
Pelin kappaleista tunnetuimpia on sen alkumusiikkina toimiva "Fear of the Heavens", jonka IGN nimesi 7. parhaaksi roolipelien tunnuskappaleeksi. "Fear of the Heavensia" kuvattiin "pehmeäksi ja taianomaiseksi".
kappaleet
| # | Alkuperäinen nimi | Englanninkielinen käännös | Kesto |
| --- | --- | --- | --- |
| 1. | ”天使の怖れ” | ”Fear of the Heavens” | 1:42 |
| 2. | ”不思議なお話しを” | ”A Curious Tale” | 1:30 |
| 3. | ”薔薇と精霊” | ”Phantom and ...A Rose...” | 1:28 |
| 4. | ”いつもいっしょ” | ”Together Always” | 1:10 |
| 5. | ”やさしい思い出” | ”Fond Memories” | 1:52 |
| 6. | ”少年は荒野をめざす” | ”Into the Thick of It” | 1:56 |
| 7. | ”夏の空色” | ”The Color of the Summer Sky” | 1:25 |
| 8. | ”踊るけものたち” | ”Dancing Animals” | 1:19 |
| 9. | ”遠雷” | ”Distant Thunder” | 1:49 |
| 10. | ”妖精族のこども” | ”The Little Sprite” | 0:52 |
| 11. | ”月夜の出来事” | ”It Happened Late One Evening” | 0:47 |
| 12. | ”闇の奥” | ”In the Dead of Night” | 1:04 |
| 13. | ”聖なる侵入” | ”Mystic Invasion” | 0:59 |
| 14. | ”熱砂の秘密” | ”Secret of the Arid Sands” | 1:11 |
| 15. | ”森が教えてくれたこと” | ”What the Forest Taught Me” | 1:04 |
| 16. | ”ねがい” | ”A Wish...” | 1:04 |
| 17. | ”夜の魂” | ”Spirit of the Night” | 1:47 |
| 18. | ”君は海を見たか” | ”Did You See the Ocean?” | 2:10 |
| 19. | ”危機” | ”Danger” | 2:12 |
| 20. | ”嵐の孤児” | ”Calm Before the Storm” | 2:04 |
| 21. | ”風の焉わるところ” | ”The Wind Never Ceases” | 1:14 |
| 22. | ”未知への飛行” | ”Flight Into the Unknown” | 1:30 |
| 23. | ”永劫回帰” | ”Eternal Recurrence” | 2:12 |
| 24. | ”伝説” | ”The Legend” | 1:44 |
| 25. | ”八点鐘” | ”A Bell is Tolling” | 1:33 |
| 26. | ”奇妙な事件” | ”A Curious Happening” | 1:07 |
| 27. | ”海辺の王様” | ”Monarch on the Shore” | 1:38 |
| 28. | ”暗黒星” | ”The Dark Star” | 1:33 |
| 29. | ”予感” | ”Prophesy” | 1:13 |
| 30. | ”鋼鉄と罠” | ”Steel and Snare” | 1:43 |
| 31. | ”祈りと囁き” | ”Whisper and Mantra” | 1:10 |
| 32. | ”儀式” | ”Ceremony” | 1:28 |
| 33. | ”明日に届く” | ”Morning is Here” | 1:06 |
| 34. | ”愛に時間を” | ”Leave Time For Love” | 1:26 |
| 35. | ”浄夜” | ”Still of the Night” | 2:50 |
| 36. | ”たたり” | ”The Curse” | 1:21 |
| 37. | ”呪術師” | ”The Oracle” | 1:48 |
| 38. | ”ある結末” | ”A Conclusion” | 1:08 |
| 39. | ”君を忘れない” | ”I Won 't Forget” | 1:11 |
| 40. | ”そのひとつは希望” | ”One of Them is Hope” | 1:08 |
| 41. | ”子午線の祀り” | ”Meridian Dance” | 2:20 |
| 42. | ”翼はもうはばたかない” | ”Now Flightless Wings” | 2:02 |
| 43. | ”最後から二番目の真実” | ”The Second Truth From the Left” | 2:48 |
| 44. | ”ひとみを閉じて” | ”I Closed My Eyes” | 0:32 |
Aiheesta muualla

Secret of Mana MobyGamesissa (englanniksi)
-pelisarja
| --- | --- |
Pelit:   Mystic Quest  Secret of Mana  Seiken densetsu 3  Seiken densetsu 4  Seiken densetsu: Legend of Mana  Sword of Mana  Children of Mana  Seiken densetsu: Friends of Mana  Heroes of Mana
Itiö

Itiöpesäkkeitä sammalessa.
Itiö eli spori on monilla eliöillä esiintyvä lisääntymiseen tai leviämiseen erikoistunut solu tai pieni solujoukko. Tavallisimpia itiöitä tuottavia eliöitä ovat kasvit, sienet ja eräät levät. Muun muassa kotelo- ja kantasienet kasvattavat maanpäällisiä itiöemiä, joiden heltoissa tai itiölavoissa itiöt sijaitsevat. Kasveilla itiöt muodostuvat itiöpesäkkeissä. Kasveilla itiöistä puhutaan lähinnä itiöiden avulla leviävien kasvien eli itiökasvien yhteydessä, mutta myös siementen avulla leviävät kasvit eli siemenkasvit tuottavat itiöitä osana elinkiertoaan. Syntytavan ja rakenteen perusteella erotetaan monia erilaisia itiötyyppejä.
Yhtäläisitiöinen eli homosporinen eliö tuottaa ainoastaan yhdentyyppisiä itiöitä, kun taas erilaisitiöinen eli heterosporinen eliö tuottaa kahta erilaista itiötyyppiä: erilaisitiöisen kasvin pikkuitiö eli mikrospori kehittyy koirasgametofyytiksi, ja isoitiö eli makrospori tai megaspori kehittyy naarasgametofyytiksi. Kasveista yhtäläisitiöisiä ovat viherlevät sekä eräät sammalista ja sanikkaisista. Erilaisitiöisiä puolestaan ovat siemenkasvit ja monet sammalet ja sanikkaiset. Siemenkasveilla pikkuitiö muodostaa siitepölyhiukkasen ja isoitiö kehittyy siemenaiheen alkiorakoksi.
Sisäitiöiksi kutsutaan eliön osan sisällä syntyviä itiöitä eli endosporeja. Näitä ovat muun muassa kotelosienten koteloitiöt eli askosporit. Ulkoitiöitä eli eksosporeja ovat esimerkiksi itiöemiä muodostavien sienten eli kantasienten kantaitiöt. Eräillä levillä hedelmöityksen seurauksena syntyviä yhtymäitiöitä eli tsygosporeja ovat muun muassa punalevien ryhmäitiöt. Itiöiksi voidaan kutsua myös muidenkin eliöiden, kuten bakteerien lepoasteita.
Intiansilli

| Intiansilli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Sillikalat Clupeiformes
Alalahko::  Clupeoidei
Heimo::  Jokihailit Ehiravidae
Suku::  Dayella  Talwar & Whitehead, 1972
Laji::  malabarica
Kaksiosainen nimi
 Dayella malabarica  Day, 1873 
Katso myös
   Intiansilli Wikispeciesissä   Intiansilli Commonsissa 
Infobox OKNimi-testi OKIUCN-testi OK: 
Intiansilli (Dayella malabarica) on jokihailien (Ehiravidae) heimoon kuuluva kalalaji. Se on sukunsa Dayella ainoa tunnettu laji. Intiansilliä tavataan Lounais-Intiassa. Se voi kasvaa 6 senttimetrin mittaiseksi. Intiansilli elää joissa, suistoissa ja rannikkovesissä.
Aiheesta muualla

ITIS Standard Report Page: Dayella malabarica
Sarah Bonnici

| Sarah Bonnici |
| --- | --- |
 Bonnici vuonna 2024.
Henkilötiedot
Koko nimi:  Sarah Bonnici
Syntynyt: 30. toukokuuta 1998 (ikä 26) Gozo, Malta
Ammatti:  laulaja
Muusikko
Laulukielet:  englanti
Aktiivisena:  2009–
Tyylilajit:  pop
  [ Muokkaa Wikidatassa ] [ ohje ]  
Sarah Bonnici (s. 30. toukokuuta 1998 Gozo, Malta) on  maltalainen laulaja. Hän edusti Maltaa vuoden 2024 Eurovision laulukilpailussa kappaleellaan "Loop".
Varhais- ja yksityiselämä

Bonnici syntyi Maltan Gozon saarella. Hänen isänsä Marcel Bonnici on Mercury Towersin sekä Ħamrun Spartans FC -jalkapalloseuran toimitusjohtaja. Bonnici on suorittanut laskentatoimen maisterin tutkinnon.
Ura

Maltalainen laulaja Miriam Christine on toiminut mentorina Bonnicille nuoresta iästä lähtien. Vuonna 2009 Bonnici osallitui Malta Junior Eurovision Song Contest -kilpailuun, joka toimi Maltan karsintakilpailuna vuoden 2009 lasten Eurovision laulukilpailulle. Kilpailussa Bonnici sijoittui kolmanneksi kappaleellaan "The Mambo Song". Seuraavana vuonna Bonnici voitti L-Għanja Tal-Maltin Song Festival -laulufestivaalin 4. tuotantokauden sijoittuen ensimmäiseksi ikäryhmässään Miriam Christinen säveltämällä kappaleella sekä voittaen myös Best Voice -kategorian palkinnon samassa kilpailussa. Vuonna 2010 Bonnici osallistui jälleen Malta Junior Eurovision Song Contest -kilpailuun, sijoittuen tällä kertaa seitsemänneksi kappaleellaan "Kitty Kitty Cat". Kilpailuun osallistuminen antoi Bonnicille kuitenkin mahdollisuuden toimia taustatanssijana kilpailun voittaneelle Nicole Azzopardille vuoden 2010 lasten Eurovision laulukilpailussa Minskissä.
Teinivuosinaan Bonnici osallistui useisiin kansainvälisiin laulukilpailuihin, kuten muun muassa Bulgarian Trixie Festival, Romanian the Carpathians Star Festival sekä Unkarin the Star to Born Festival -laulukilpailuihin. Bonnici sijoittui ensimmäiseksi omassa kategoriassaan Ti Amo -festivaaleilla Romaniassa ja voitti myös alkuperäisen kappaleen kategorian kappaleella "Vivrà ancora". Hän voitti "Uusi lahjakkuus" -osion Maltan Festival Kanzunetta Indipendenza -musiikkikilpailussa vuonna 2012 ja vuonna 2018 hän voitti kilpailun pääkategorian kappaleella "Il-Pinna". Tämän jälkeen hän osallistui X Factor Malta -kilpailun (Maltan versio X Factor -ohjelmaformaatista) ensimmäiselle tuotantokaudelle.
Vuonna 2022 Bonnici osallistui Maltan vuoden 2022 euroviisukarsintana toimivaan Malta Eurovision Song Contest 2022 -kilpailuun Aidan Cassarin säveltämällä kappaleella "Heaven". Kilpailun finaalissa Bonnici sijoittui kahdenneksitoista. 18. lokakuuta 2023 ilmoitettiin, että Bonnici olisi yksi kilpailijoista Maltan vuoden 2024 euroviisukarsintana toimivassa Malta Eurovision Song Contest 2024 -kilpailussa. Hänen kilpailukappaleensa on nimeltään "Loop". Bonnici kilpaili kilpailun 1. semifinaalissa, josta hän eteni finaaliin asti. 3. helmikuuta 2024 pidetyssä finaalissa Bonnici voitti kilpailun 104 pisteellä, saaden eniten pisteitä raadeilta, ja edusti näin Maltaa vuoden 2024 Euroviisuissa Ruotsin Malmössä.
Diskografia > Singlet

| Single | Vuosi | Albumi / EP-levy |
| --- | --- | --- |
| "Bandwagon" | 2015 | Albumittomat singlet |
| "Breathe Your Love" | 2017 | Albumittomat singlet |
| "Il-pinna" | 2018 | Albumittomat singlet |
| "Heaven" | 2022 | Albumittomat singlet |
| "Never Ever" | 2023 | Albumittomat singlet |
| "Loop" | 2024 | Albumittomat singlet |
Käännös suomeksi
Jaakko Martola

Jaakko Martola (1833 – 11. huhtikuuta 1892 Mustasaari) oli suomalainen maanviljelijä ja valtiopäivämies.
Talollinen Jaakko Martola oli talonpoikaissäädyssä Korsholman tuomiokunnan edustaja valtiopäivillä 1885.
Jaakko Masonen

Jaakko Masonen (s. 10. marraskuuta 1957 Tampere) on historiantutkija ja Tampereen kaupungin kulttuuritoimenjohtaja. Hän on tutkinut erityisesti Suomen teiden historiaa.
Masonen osoittaa väitöskirjassaan Hämeen härkätie : Synty ja varhaisvaiheet (1989)  , että Hämeen Härkätie vakiintui jo 800-luvulla yhdystieksi, jossa kuljetettiin vientiin tarkoitettuja turkiksia Hämeestä Turkuun ja edelleen Eurooppaan. Samalla välittyi myös kulttuurivaikutteita nykyisen Suomen alueelle ja Suomesta ulospäin.
Jaakko Mikkola

Jaakko Antti Mikkola (s. 23. maaliskuuta 1961 Urjala) on Kymenlaakson maakuntajohtaja eli Kymenlaakson liiton operatiivinen johtaja.
Jaakko Mikkola syntyi rovasti Antti Mikkolan ja kansanedustaja Saara Annalan perheeseen. Hänen puolisonsa vuodesta 1985 on artenomi Pirjo Lantto. Mikkola tuli ylioppilaaksi 1980 ja valmistui diplomi-insinööriksi Teknillisestä korkeakoulusta 1986.  Valtiotieteen maisterin tutkinnon hän suoritti Helsingin yliopistossa 1996. Mikkola toimi Hämeenlinnan maanmittaustoimiston kaavasuunnittelijana 1984–1985, Hattulan kaavoituspäällikkönä 1987–1996, Kymenlaakson liiton suunnittelupäällikkönä 1996–2003 ja Itä-Uudenmaan maakuntajohtajana vuodesta 2003. Kun Itä-Uudenmaan liitto lakkautettiin vuonna 2011 ja sen kunnat siirtyivät osaksi Uudenmaan maakuntaa, siirtyi Mikkola Uudenmaan liiton kansainvälisten asioiden johtajaksi.  Kymenlaakson maakuntajohtajaksi Mikkola valittiin vuonna 2016.
Italodance

| Italodance |
| --- | --- |
Alkuperä:  eurodance, italodisko, eurobeat, italo house, new beat
Alkuperämaa:   Italia
Kehittymisen ajankohta:  1990-luvun puoliväli
Tyypillisiä soittimia:  kosketinsoitin, syntetisaattori, rumpukone, sekvensseri, sampleri
Kehittyneitä tyylilajeja / suuntauksia:  eurotrance
Italo dance on elektronisen musiikin genre, joka tyyliltään usein sijoittuu trancen ja housen välimaastoon. Muita tunnusmerkkejä ovat niin sanottu tuuba-basso ja vahva miesvokaalien käyttö. Italodancelle on tyypillistä myös kaikenlainen kokeilu ja erilaisten äänteiden ("na-na-na...") käyttö. Tunnelma on kaikinpuolin iloista ja rentoa.
Italodancen on usein ajateltu saaneen alkunsa 90-luvun lopussa, jolloin italialaiset artistit Eiffel 65 ja Gigi D’Agostino nousivat suureen suosioon. Huippukaudet sijoittuvat juuri 2000-luvun alkupuolelle, jolloin myös Eiffel 65:n Dj, Gabry Ponte, sekä muun muassa Prezioso feat. Marvin, Dj Lhasa ja Brothers esiintyivät. Sittemmin maailmanlaajuinen suosio on hieman hiipunut ja jopa Italiassa monet vanhat tyylin edustajat ovat siirtyneet enemmän housen puolelle. Uusia yrittäjiä on kuitenkin tullut tilalle, muun muassa Danijay, Dj Sanny J, Fabrizio e Marco sekä Luca Zeta.
Tyylilajin edustajia

| --- | --- |
 Gabry Ponte (Nyk. house, elektroninen)  Eiffel 65  Gigi D’Agostino  Danijay  Luca Zeta  Dj Lhasa  Dj Sanny J  Dj Satomi  Dj Carpi  Dj Francy M  Roby Rossini  Brothers  Prezioso feat. Marvin :  Provenzano Dj  Roberto Molinaro  Camelot  Khrys  J_Luis Dj  Siculand  Overland  Mr. Konrad  Control C  Jordi Carreras  Small Town Boys  D@ny85Dj
Aiheesta muualla

www.italodanceportal.com
John Field-Richards

| Mitalit> Maa:   Yhdistynyt kuningaskunta.Miesten moottoriveneily. Olympialaiset  | Mitalit> Maa:   Yhdistynyt kuningaskunta.Miesten moottoriveneily. Olympialaiset  | Mitalit> Maa:   Yhdistynyt kuningaskunta.Miesten moottoriveneily. Olympialaiset  | Maa:   Yhdistynyt kuningaskunta> Miesten moottoriveneily. |
| --- | --- | --- | --- |
|  Kultaa | Lontoo 1908 | Luokka B |  |
|  Kultaa | Lontoo 1908 | Luokka C |  |
John Charles Field-Richards, OBE (10. toukokuuta 1878 Penzance – 18. huhtikuuta 1959 Christchurch) oli brittiläinen moottoriveneilijä ja olympiavoittaja.
Field-Richards oli kornilaisen papin poika, ja hän opiskeli yksityisopetuksessa ja Oxfordin yliopistossa. Hän osallistui Lontoon olympialaisissa 1908 moottoriveneilyn B- ja C-luokkiin, joista molemmista hänen venekuntansa voitti kultaa ainoana maaliin päässeenä joukkueena. Field-Richards osti joukkuetoverinsa Bernard Redwoodin kanssa heidän kilpailuissa käyttämänsä veneen, jolla he kilpailivat myöhemmin menestyksekkäästi. Field-Richards palveli majurina Hampshiren ja Yorkshiren rykmenteissä ja sai brittiläisen imperiumin upseerin arvonimen työstään kulisseissa ensimmäisen maailmansodan aikana. Hän lopetti uransa armeijassa vuonna 1920 ja muutti Jerseylle, josta myöhemmin siirtyi Hampshireen.
Itami

| Itami (伊丹市) |
| --- | --- |
 Itamin keskustaa
 lippu:  Symboli
 Itamin sijainti Hyōgon prefektuurissa
 Itami
 Koordinaatit: 34°47′04″N, 135°24′03″E 
Valtio:  Japani
Alue:  Kansai
Prefektuuri:  Hyōgon prefektuuri
Pinta-ala:  
 – Kokonaispinta-ala:  25,09 km²
Väkiluku (02/2020):  198 562
 – Väestötiheys:  7 914,0 as./km²
Symbolit:  
 – Puu:  Kamferipuu
 – Kukka:  Atsalea
 – Lintu:  Sorsa
 
 http://www.city.itami.lg.jp/ 
Infobox OKVirheellinen NIMI-arvo: 
Itami (jap. 伊丹市, Itami-shi) on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin kaakkoisosassa Muko- ja Inajokien välissä. Idässä se rajautuu Osakan prefektuuriin. Se on yksi Osakan satelliittikaupungeista. Itamissa on 198 562 asukasta (helmikuussa 2020) ja sen pinta-ala on 25,09 neliökilometriä.
Itamissa on jäljellä munkki Gyōkin Nara-kaudella perustama Kon’yō-jin buddhalainen temppeli ja monia riisipeltojen keinokasteluun käytettyjä lampia, merkittävimpänä Koyaike. Myöhemmin Sengoku-kaudella Itami kehittyi linnanaluskaupunkina. Edo-kaudella alue oli osin suoraan bakufun eli maan keskushallinnon alaisuudessa, osin Konoe-suvun hallinnassa. Se tunnettiin etenkin saken valmistuksesta. 1920-luvulta lähtien sinne sijoittui tekstiili-, elektroniikka- ja kemianteollisuutta; nykyisin siellä toimii myös esimerkiksi lääke-, kone- ja elintarviketeollisutta. Kaupungin pohjoisosissa on taimitarhoja. Kaupunkioikeudet Itamille myönnettiin vuonna 1940. Itami kärsi pahoja vaurioita Hanshin-Awajin maanjäristyksessä vuonna 1995.
Itamin kulttuuriperintöön kuuluvat muun muassa Itamin linnan rauniot ja muut historialliset muistomerkit. Itamia palvelevat JR Nishi-Nihonin Fukuchiyama-linja ja Hankyū-rautateiden Itami-linja. Pääosa Osakan kansainvälisestä lentoasemasta eli Itamin lentoasemasta sijaitsee kaupungin alueella sen koillisosassa.
Kuvia

Itami ilmakuvassa vuonna 1985
Inano-jinja
Itamin hyönteismuseo
Aramakin ruusutarhaa
Aiheesta muualla

Kuvia tai muita tiedostoja aiheesta Itami Wikimedia Commonsissa
Kaupungin internetsivut (japaniksi)
Jeremías

| Jeremías |
| --- | --- |

Henkilötiedot
Syntynyt: 19. syyskuuta 1973 (ikä 51)
Ammatti:  laulaja, sanoittaja
Muusikko
Taiteilijanimi:  Jeremías
Tyylilajit:  latin pop
Soittimet:  kitara
  [ Muokkaa Wikidatassa ] [ ohje ]  
Jeremías, oik. Carlos Eduardo López Avila (s. 19. syyskuuta 1973 Lontoo, Britannia) on brittiläis-venezuelalainen laulaja ja sanoittaja.
Jeremíasin vanhemmat olivat venezuelalaisia, ja hän muutti kaksivuotiaana Venezuelaan. Hän kiinnostui musiikista jo varhain ja aloitti laulujen kirjoittamisen kahdeksanvuotiaana. 11-vuotiaana hän otti taiteilijanimen Jeremías. Vuonna 2000 Venezuelalaiset levy-yhtiöt kiinnostuivat hänen musiikistaan. Vuonna 2003 hänen laulunsa "Poco Poco" valittiin suosittuun venezuelalaiseen telenovelaan Mi gorda bella, jonka tuotti RCTV. Telenovelassa käytettiin myös hänen kappalettaan "La cita".
Jeremías teki Venezuelassa albumin, ja siitä tuli suosittu. Syys–joulukuussa 2003 hän teki useita televisioohjelmia, esimerkiksi Aprieta y gana, Ají Picante, Especial de mi gorda bella, Cita Con, El 2 de oro, Sálvese quien pueda, Camino a la fama ja Mañana Viva, sekä haastatteluja Caracasin ja Venezuelan radioon. Vuonna 2004 Jeremías teki konserttikiertueen Tour La Cita Venezuelassa, Argentiinassa, Chilessä, Puerto Ricossa, Kolumbiassa ja Ecuadorissa.
Vuonna 2006 Jeremías julkaisi ensimmäisen albuminsa Ese que va por ahí.
Diskografia

Jeremías
Ese Que Va Por Ahi (2006)
Un Día Más En El Gran Circo (2007)
Aiheesta muualla

Jeremías (Arkistoitu – Internet Archive)
Jeremíasin viralliset kotisivut (Arkistoitu – Internet Archive)
Iwatenkoira

| Iwatenkoira> Avaintiedot |
| --- | --- |
Alkuperämaa:   Japani
Määrä:  erittäin uhanalainen, Suomessa ei yhtään
Alkuperäinen käyttö:  metsästys
Nykyinen käyttö:  metsästys
Muita nimityksiä:  Iwate Inu
FCI-luokitus:  ei
Ulkonäkö
Säkäkorkeus:  keskikokoinen
Iwatenkoira on uhanalainen japanilainen koirarotu, jota käytettiin alun perin metsästykseen Iwaten ja Akitan vuoristoissa.
Alkuperä

Yhteen aikaan rotua pidettiin akitan keskikokoisena muunnoksena, vaikka akita oli siihen aikaan jo huomattavasti kookkaampi. Metsästäjien vähetessä myös koirien määrä laski, ja vähitellen rotu kuoli lähes sukupuuttoon. Nykyisin puhdasrotuisia yksilöitä on jäljellä niin vähän, että se tulee todennäköisesti katoamaan kokonaan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ja:岩手犬
Käännös suomeksi
Sarah Brightman

| Sarah Brightman |
| --- | --- |
 Brightman esiintyi yleisurheilun MM-kilpailujen avajaisissa Osakassa 2007
Henkilötiedot
Syntynyt: 14. elokuuta 1960 (ikä 64) Berkhamsted, Hertfordshire, Yhdistynyt kuningaskunta
Ammatti:  laulaja, näyttelijä, tanssija
Muusikko
Aktiivisena:  1973–
Tyylilajit:  musikaali, ooppera, pop
Levy-yhtiöt:  WMG, Angel
Aiheesta muualla
Kotisivut
  [ Muokkaa Wikidatassa ] [ ohje ]  
Sarah Brightman (s. 14. elokuuta 1960 Berkhamsted, Hertfordshire) on englantilainen klassisen crossover -musiikin sopraano, näyttelijä, lauluntekijä ja tanssija. Hän on laulanut monella kielellä, joita ovat muun muassa englanti, espanja, ranska, latina, saksa, turkki, italia, venäjä, mandariinikiina, japani ja katalaani.